LA UNION Bayat a nakabalud iti Bacnotan Police Station, naminsan pay a naiserbian ti mandamiento de aresto, iti sigud a pulis gaputi sabali pay a kaso a sangsangwen daytoy.
Iti suspek ket managan Armando Nisperos, 32, addaan ti asawa, residente ti Poblacion, Bacnotan, La Union ken sigud a PNP member nga assigned idiay Bangar Police Station.
Maibasar iti nakalap nga impormasyon ti Bombo Radyo, immuna a naaresto ni Nisperos idi Biernes, Oktubre 10, 2014 bayat nga adda idiay Barangay Lacong, San Gabriel, La Union gaputi kaso na nga estafa.
Daytoy ket babaen iti bileg ti warrant of arrest a napetsaan ti Setyembre 25, 2014 nga impaulog ni Judge Victor Viloria ti RTC Br 28 ditoy San Fernando City, La Union.
Ngem bayat a nakabalud, naminsan pay a sinerbian dagiti otoridad ti warrant of arrest iti suspek gaputi kaso a panaglabsing iti RA 6539 wenno Anti-Carnapping Law.
Daytoy ket babaen met iti bileg ti woa a napetsaan ti Oct. 2, 2014 nga impaulog ni Judge Ethilwolda Jaravata ti RTC Br 32 idiay Agoo, La Union.
Iti dua a kaso ti suspek ket narekomendaan ti piyansa nga P18,000.00 ken P80,000.00
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn